laion/Wikipedia-Exotic huggingface dataset:
John Shea

John Victor Shea III (sündinud 14. aprillil 1949 North Conways New Hampshire'i osariigis) on USA näitleja ja lavastaja, kes on olnud tegev nii teatrilavastustes, filmides, seriaalides kui ka kuuldemängudes. Tema tuntuim roll on Lex Luthori osa 1990. aastate teleseriaalis "Lois & Clark: The New Adventures of Superman". John Shea andmekogus IMDb (inglise)
Sardar Azmoun

Sardar Azmoun (pärsia keeles سردار آزمون; sündinud 1. jaanuaril 1995 Gonbad-e Kāvūsis) on Iraani jalgpallur, kes mängib ründajana Itaalia kõrgliiga klubis AS Roma (laenul Saksa kõrgliiga klubist Leverkuseni Bayer). Ta mängis noorena Iraani klubides, kuid kogu profikarjääri on ta veetnud Venemaa kõrgliigas. 2013. aastal liitus ta Kaasani Rubiniga. Klubi põhimeeskonnas debüteeris ta 2013. aasta juulis UEFA Euroopa Liiga eelringi kohtumistes. Esimese värava lõi ta Rubini meeskonnas 29. augustil Euroopa Liiga eelringi mängus Molde vastu. Venemaa kõrgliigas tegi Azmoun debüüdi 6. oktoobril 2013 mängus Mahhatškala Anži vastu ja lõi selles mängus ka värava. Hooajal 2013–14 jäi tema arvele Venemaa kõrgliigas neli väravat. Aastatel 2015–2017 mängis ta Rostovis. 2017. aasta juunis naasis Azmoun Rubini. 2019. aasta veebruaris sõlmis ta lepingu Venemaa kõrgliiga klubiga Peterburi Zenit. Hooaegadel 2018–19, 2019–20 ja 2020–21 tuli ta klubiga Venemaa meistriks. Hooajal 2019–20 oli ta Venemaa kõrgliigas 17 väravaga klubikaaslase Artjom Dzjuba kõrval liiga suurim väravakütt. Jaanuaris 2022 ostis Leverkuseni Bayer Azmouni mängijaõigused Zenidilt 2,5 miljoni euro eest. Suvel 2023 liitus ta laenulepingu alusel AS Romaga. Lepingu järgi sai uus koduklubi eesõiguse tema mängijaõigused 12 miljoni euro eest soetada. Iraani jalgpallikoondises tegi Azmoun debüüdi 26. mail 2014 sõprusmängus Montenegro vastu. Koondisekarjääri esimese värava lõi ta 18. novembril sõprusmängus Lõuna-Korea vastu. Ta on kuulunud Iraani koondisse 2018. aasta maailmameistrivõistlustel ning 2015. ja 2019. aasta Aasia meistrivõistlustel. Peterburi Zenit Premjer Liga: 2018–19, 2019–20, 2020–21 Venemaa karikas: 2019–20 Venemaa superkarikas: 2020, 2021 Sardar Azmoun. Global Sports Archive, vaadatud 16.06.2021.
Dylan Bronn

Dylan Daniel Mahmoud Bronn (sündinud 19. juunil 1995 Cannes'is) on Prantsusmaal sündinud Tuneesia jalgpallur, kes mängib keskkaitsjana Itaalia kõrgliigaklubis Salernitana ja Tuneesia jalgpallikoondises. Ta alustas klubikarjääri kodulinna klubis AS Cannes, mille meeskonnas mängis ta aastatel 2013–2016 Prantsusmaa madalamates liigades. Hooajal 2016–2017 mängis Bronn Prantsusmaa esiliigaklubis Chamois Niortais. Seejärel liitus ta Belgia kõrgliigaklubiga Gent. 2020. aasta jaanuaris liitus ta Prantsusmaa kõrgliigaklubiga Metz. 2022. aasta augustis sõlmis ta kolmeaastase lepingu Salernitanaga. Tuneesia jalgpallikoondises tegi Bronn debüüdi 28. märtsil 2017 sõprusmängus Maroko vastu. Koondisekarjääri esimese värava lõi ta 2018. aasta maailmameistrivõistluste teises alagrupimängus 23. juunil Belgia vastu. Bronn kuulus Tuneesia koondisse ka 2019. aasta Aafrika rahvaste karikavõistlustel, kus saavutati neljas koht, ja 2022. aasta Aafrika rahvaste karikavõistlustel. Tema isa on sakslane ja ema Tuneesia päritolu. "DYLAN BRONN È UN NUOVO GIOCATORE DELLA SALERNITANA" (itaalia). Salernitana. 12. august 2022. Vaadatud 15. augustil 2022.
Ankogeli rühm

Ankogeli rühm (saksa: Ankogelgruppe) on Kesk-Ida-Alpide alamrühm. Koos Goldbergi rühma, Glockneri rühma, Schoberi rühma, Kreuzecki rühma, Granatspitze rühma, Venedigeri rühma, Villgrateni mägede ja Rieserferner rühmaga moodustab see Kõrg-Tauerni mäestiku. Ankogeli rühm asub Austria Salzburgi ja Kärnteni liidumaadel. Selle kõrgeim tipp on Hochalmspitze (3360 m). Ankogeli rühm on Kõrg-Tauerni idapoolseim mäerühm ja asub Alpide peaahelikus. Madal-Tauern algab kaugemal idas. Mäestik on nime saanud Ankogeli mäelt (3252 m). Ankogeli rühm jaguneb edasi Ankogeli massiivi, Hochalmspitze rühma, Hafneri rühma ja Reißecki rühma alamrühmadeks Mölli orust lõunas. See koosneb maalilisest Maltatalist ("langevate vete org") koos Fallbachi joa ja Kölnbreini paisuga. Ankogeli rühm külgneb järgmiste teiste mäestikega Ida-Alpides: Goldbergi rühm (läänes) Kreuzecki rühm (edelas) (mõlemad ka Kõrg-Tauerni osad) Salzburgi Kiltkivialpid, Salzachi jõest põhjas Radstadti Tauern, Muri jõest kirdes Nocki mäed, Lieseri oru taga idas Gailtali Alpid, Dravast lõunas, kõik Lõuna-Lubjakivialpide osad Kõik nimedega kolmetuhandesed Ankogeli rühmas: Hochalmspitze (3360 m) Großelendkopf (3317 m) Großer Ankogel (3252 m) Jochspitze (3179 m) Schwarzkopf (3171 m) Zsigmondyspitze (3152 m) Preimlspitz (3133 m) Steinerne Mandln (3125 m) Winkelspitz (3112 m) Oberlercherspitze (3107 m) Kordonspitze (3102 m) Kleiner Ankogel (3096 m) Säuleck (3086 m) Großer Hafner (3076 m) Elendköpfe (3070 m) Großer Sonnblick (3030 m) Lanischeck (3024 m) Kleiner Hafner (3018 m) Schneewinkelspitze (3016 m) Tischlerkarkopf (3004 m) Tischlerspitze (3002 m) Grubenkarkopf (3001 m) Mittlerer Sonnblick (3000 m)
Sideseansi metaandmed

Sideseansi metaandmed (lühemalt seansiandmed või sideandmed) on andmed sideseansi aja, osapoolte ja tehniliste parameetrite kohta, mis tekivad kõrvalproduktina side käigus ning on sageli tehniliselt vajalikud side korraldamiseks. Telefonikõnede registrit kasutati algselt kõneaja alusel arvete esitamiseks, hiljem võeti see õiguskaitseorganite poolt kasutusele jälitustegevuseks ja kõnede registri säilitamise reeglid määratleti seadustes. Samal põhimõttel on Internetiteenuste pakkujad kohustatud säilitama ühenduste metaandmeid. Euroopa Kohus kuulutas 2014. aastal netiühenduste metaandmete üldise kogumise ja säilitamise põhiõigustega vastuolus olevaks ning tühistas selleks kohustava direktiivi. Sideseansside metaandmete põhjal võib teha ulatuslikke järeldusi sidet pidavate inimeste eraelu kohta ja need on sama tundlikud isikuandmed kui seanssides edastatud sisu. Metaandmed Sideandmete säilitamise õigusvastasus Kari Käsper (23. november 2017). "Sideandmete säilitamisest". Inimõiguste Keskuse veebisait. Vaadatud 7. aprill 2021. Andmekaitse Inspektsioon (28. oktoober 2015). "Metaandmed ja privaatsus" (PDF). Vaadatud 7. aprill 2021.
Sam Morsy

Samy Sayed Morsy (sündinud 10. septembril 1991 Wolverhamptonis) on Inglismaal sündinud Egiptuse jalgpallur, kes mängib kaitsva poolkaitsjana Inglismaa esiliiga klubis Middlesbrough. 1999. aastal liitus ta Wolverhampton Wanderersi noorteakadeemiasse. 2008. aastal siirdus ta Port Vale'i, mille meeskonnas debüteeris ta hooajal 2009–10 Inglismaa tugevuselt neljandas liigas. Aastatel 2013–2016 mängis ta Chesterfieldis. 2014. aastal valiti ta Chesterfieldi aasta mängijaks. 2016. aasta jaanuaris sõlmis ta lepingu Inglismaa tugevuselt kolmanda liiga klubiga Wigan Athletic. Hooaja 2016–2017 esimeses pooles mängis ta Inglismaa esiliiga klubis Barnsley. 2020. aastal valiti Morsy Wigan Athleticu aasta mängijaks. 2020. aasta septembris sõlmis ta kolmeaastase lepingu Middlesbrough'ga. Morsy mängis Egiptuse jalgpallikoondises aastatel 2016–2018 kokku kaheksa korda. Ta kuulus Egiptuse koondisse 2018. aasta maailmameistrivõistlustel.  Sam Morsy – pildid, videod ja helifailid Wikimedia Commonsis
Nathaniel Chalobah

Nathaniel Nyakie Chalobah (sündinud 12. detsembril 1994 Freetownis) on Sierra Leones sündinud Inglismaa jalgpallur, kes mängib kaitsja või poolkaitsjana Inglismaa esiliigaklubis West Bromwich Albion. 2005. aastal liitus ta Chelsea noorteakadeemiaga. Profidebüüdi tegi Chalobah hooajal 2012–13 Watfordis, kus ta mängis Chelseast laenul. Seejärel mängis ta laenul veel teistes Inglismaa esiliigaklubides Nottingham Forest (2013–14), Middlesbrough (2013–14) ja Reading (2014–2015), Inglismaa kõrgliigaklubis Burnley (2014–2015) ning Itaalia kõrgliigaklubis Napoli (2015–2016). Chelsea meeskonnas debüteeris Chalobah alles hooajal 2016–17. Ta mängis sel hooajal Chelsea meeskonnas 15 mängus, sealhulgas kümnes Inglismaa kõrgliiga mängus ja tuli klubiga Inglismaa meistriks. 2017. aasta juulis naasis ta Watfordi, kellega sõlmis viieaastase lepingu. 2021. aasta augustis sõlmis ta kaheaastase lepingu Fulhamiga. 2023. aasta jaanuaris sõlmis ta 18 kuu pikkuse lepingu West Bromwich Albioniga. 2010. aastal tuli Chalobah Inglismaa kuni 17-aastaste koondisega Euroopa omavanuste meistriks. Inglismaa jalgpallikoondises debüteeris ta 15. oktoobril 2018 UEFA Rahvuste Liiga mängus Hispaania vastu. Chelsea Premier League: 2016–17 Fulham EFL Championship: 2021–22 "Albion sign Nathaniel Chalobah from Fulham". www.wba.co.uk. 31. jaanuar 2023. Vaadatud 31. jaanuaril 2023.  Nathaniel Chalobah – pildid, videod ja helifailid Wikimedia Commonsis Nathaniel Chalobah West Bromwich Albion F.C. kodulehel
Matthew Lowton

Matthew John Lowton (sündinud 9. juunil 1989 Chesterfieldis) on Inglismaa jalgpallur, kes mängib paremkaitsjana Inglismaa Premier League'i klubis Burnley. 2007. aastal liitus ta Sheffield Unitedi noorteakadeemiaga. 2009. aastal mängis ta Sheffield Unitedist laenul Ungari klubis Ferencvárosi. Sheffield Unitedi meeskonnas debüteeris Lowton hooaja 2009–10 lõpus. Järgmisel hooajal kindlustas ta koha klubi põhimeeskonnas. Aastatel 2012–2015 mängis Lowton Inglismaa kõrgliiga klubis Aston Villa. Esimese värava Inglismaa kõrgliigas lõi ta 15. septembril 2012 mängus Swansea City vastu. 2015. aasta juunis sõlmis ta lepingu Burnleyga, mis mängis toona Inglismaa esiliigas. Alates hooajast 2016–17 on ta klubiga mänginud Inglismaa kõrgliigas.  Matthew Lowton – pildid, videod ja helifailid Wikimedia Commonsis Matthew Lowton Burnley FC kodulehel
Volyně

Volyně (saksa keeles Wolin) on linn Tšehhis Lõuna-Tšehhi maakonnas Strakonice ringkonnas. Volyně asub Strakonicest umbes 11 km lõunas ja České Budějovicest ligikaudu 47 km lääneloodes. Volynět on esmamainitud 1271. aastal, linnaõigused sai 1299. aastal. Volyně vanalinn on alates 19. novembrist 1990 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie Městský úřad Volyně Volyně Národní památkový ústav. Vaadatud 14. aprillil 2023
Gentianella concinna

Gentianella concinna on õistaimeliik, endeemiline Aucklandi saartele Uus-Meremaal. Gentianella concinna on üheaastane taim, mille varred on kuni 12 cm pikkused. Lehed on lihavad ja nahkjad. Aluselehed on umbes 8–20 mm pikad ja 3–7 mm laiad. Õied asuvad üksikult ülemiste lehtede keskel. Kroonlehed on punased või valged punaste või lillade triipudega. Kroonlehed on tavaliselt 8–12 mm pikad. Esimest korda kirjeldas seda liiki 1844. aastal Joseph Dalton Hooker kui Gentiana concinna. Praegune nimi, Gentianella concinna, pärineb 1993. aastast. Nii 2009. kui ka 2012. aastal peeti seda Uus-Meremaa ohuklassifikatsioonisüsteemi järgi ohustatu liigiks ja seda liigitust kinnitati ka 2018. aastal, kuna see liik on piiratud levilaga endeem. "Subantarctic Islands Flora and Fauna". Originaali arhiivikoopia seisuga 20.05.2012. Vaadatud 03.04.2014. Flora of New Zealand: Gentianella concinna "Gentianella concinna - International Plant Names Index". www.ipni.org. Vaadatud 07.04.2021. Hooker, J.D. (1844). "Gentiana concinna". The botany of the Antarctic voyage of H.M. discovery ships Erebus and Terror in the Years 1839-1843 :under the command of Captain Sir James Clark Ross. 1: 53. Plate XXXV T.N.Ho & S.W.Liu (1993). "Gentianella concinna". Bulletin of the Natural History Museum. London, Botany. 23 (2): 62. "Gentianella concinna New Zealand Plant Conservation Network". nzpcn.org.nz. Vaadatud 23.01.2020.[alaline kõdulink]
Peptiidhormoon

Peptiidhormoon on hormonaalse toimega peptiid, mis tekib valgulise preprohormooni proteolüütilise lagundamise tulemusena. Kuna peptiidid ei läbi suure molekulmassi ja hüdrofiilsuse tõttu enamasti rakkude plasmamembraani, paiknevad peptiidhormoonide retseptorid rakumembraani pinnal. Analoogselt kõigi hormoonidega sekreteerivad peptiidhormoone rakuvälisesse keskkonda sisenõrenäärmed ning hormoonide toime avaldub hormooni seostumise järel selektiivse retseptoriga. Nagu ka valguliste hormoonide puhul, tingib peptiidhormooni seostumine retseptoriga teatud sekundaarsete virgatsainete vabanemist või sünteesi raku sees. Sekundaarsed virgatsained käivitavad omakorda rakusiseseid signaaliradu, näiteks geeniekspressiooni. Peptiidhormoonid ja valgulised hormoonid liigitatakse kategooriatesse molekulmassi järgi, kuid puudub range määratlus, millest alates tuleb hormoon nimetada valguliseks. Kokkuleppeliseks piiriks on kujunenud 100 aminohappejääki. Peptiidhormoonide sekka kuuluvad näiteks adrenokortikotroopne hormoon (ACTH), angiotensiin, melanotsüüte stimuleerivad hormoonid (MSH), gastriin, insuliin, kaltsitoniin, neuropeptiid Y ja oksütotsiin. Samast preprohormoonist tekib mõnikord erinevaid peptiidhormoone: näiteks nn pre-pro-opiomelanokortiinist saab eri aminohappejääkide juures „lõikamise“ kaudu tuletada ACTH, α-, β- või γ-MSH. Peptiidhormoonidel on organismis mitmeid rolle, sh energiahomöostaasi, kehatemperatuuri, ööpäevarütmi jm protsesside reguleerimine. Michael, Darren J.; Cai, Haijiang; Xiong, Wenyong; Ouyang, Justin; Chow, Robert H. (2006). "Mechanisms of peptide hormone secretion". Trends in endocrinology and metabolism: TEM. 17 (10): 408–415. DOI:10.1016/j.tem.2006.10.011. ISSN 1043-2760. PMID 17084640. Abid, Md Shadman Ridwan; Mousavi, Somayeh; Checco, James W. (19. veebruar 2021). "Identifying Receptors for Neuropeptides and Peptide Hormones: Challenges and Recent Progress". ACS Chemical Biology (inglise). 16 (2): 251–263. DOI:10.1021/acschembio.0c00950. ISSN 1554-8929. PMC 8479824. PMID 33539706.{{ajakirjaviide}}: CS1 hooldus: PMC vormistus (link) Hanley, Rochelle M.; Steiner, Alton L. (15. august 1989). "The Second-Messenger System for Peptide Hormones". Hospital Practice (inglise). 24 (8): 59–70. DOI:10.1080/21548331.1989.11703762. ISSN 2154-8331. "The difference between peptides and proteins". www.cellgs.com. Vaadatud 27. juulil 2023. Mirabeau, Olivier; Perlas, Emerald; Severini, Cinzia; Audero, Enrica; Gascuel, Olivier; Possenti, Roberta; Birney, Ewan; Rosenthal, Nadia; Gross, Cornelius (1. märts 2007). "Identification of novel peptide hormones in the human proteome by hidden Markov model screening". Genome Research (inglise). 17 (3): 320–327. DOI:10.1101/gr.5755407. ISSN 1088-9051. PMID 17284679. Malandrino, Noemi; Smith, Robert J. (2018), Belfiore, Antonino; LeRoith, Derek (toim-d), "Synthesis, Secretion, and Transport of Peptide Hormones", Principles of Endocrinology and Hormone Action, Endocrinology (inglise), Cham: Springer International Publishing, lk 29–42, DOI:10.1007/978-3-319-44675-2_3, ISBN 978-3-319-44675-2, vaadatud 27. juulil 2023 membraaniseoseline retseptorvalk
Kadrina Lasteaed Sipsik

Kadrina Lasteaed Sipsik on lasteaed Lääne-Viru maakonnas Kadrina vallas Kadrina ja Hulja alevikus. Lasteaia 12 rühmas käib kokku 200 last. Kadrina majas on üheksa rühma ja Hulja majas kolm rühma. Kaheteistkümnest rühmast on kolm sõimerühma ja üheksa lasteaiarühma. Lasteaiarühmad liigituvad omakorda kaheks sobitusrühmaks, kolmeks liitrühmaks ja neljaks aiarühmaks. Lapsi õpetavad ja laste õpetamist toetavad 21 lasteaiaõpetajat, mõlemas majas muusikaõpetajad ja liikumisõpetaja. Lasteaias on ujumistreener-terviseendaja, 12 õpetaja abi, 2 assistenti ja 2 tugiisikut. Tuge vajavaid lapsi toetavad kaks eripedagoogi ja logopeed. Lasteaial on aktiivne hoolekogu. Lasteaia direktor on Anu Faelmann-Klaus. Lasteaed teeb tihedat koostööd Kadrina rahvamaja, kooli, raamatukogu ja spordikeskusega. 1. juunil 1945 avati esimene lastesõim Kadrina Algkooli hoones. Lapsi hoiti kuuel päeval nädalas. 5. jaanuaril 1962 sai lasteaed oma kasutusse maja Aasa tänaval. See maja ei olnud lasteaiaks kohaldatud, oli mõeldud ridaelamuks, maja ümber oli õunapuudega aed. Lasteaias oli üks 25 kohaga rühm 3–7-aastastele lastele. 15. mail 1977 avas Kadrina Lastepäevakodu oma uksed vastvalminud lasteaiaks ehitatud majas Pargi tänaval. Lasteaed oli mõeldud 280 lapsele. Tööd alustas 12 rühma. 1980. aastate alguses sai lasteaia nimeks Sipsik. 2002. aastal suleti Hulja Lasteaed-Algkool ja Hulja kaks lasteaiarühma hakkasid kuuluma Kadrina Sipsiku koosseisu. 2004.–2005. aastal renoveeriti Kadrina lasteaia maja. 1. juunist 2016 on Sipsik tervist edendav lasteaed. Kadrina lasteaed Sipsik. "Õppe- ja kasvatustöö". Originaali arhiivikoopia seisuga 16.04.2021. Vaadatud 09.04.2021. Lasteaia Sipsik koduleht
Erik Pieters

Erik Pieters (sündinud 7. augustil 1988 Tielis) on Hollandi jalgpallur, kes mängib vasakkaitsjana Inglismaa esiliigaklubis West Bromwich Albion. Hooajal 2006–07 debüteeris ta Hollandi kõrgliigas Utrechti meeskonnas. Aastatel 2008–2013 mängis ta Hollandi kõrgliigas PSV Eindhoveni ridades. 2013. aasta juunis sõlmis ta lepingu Inglismaa kõrgliiga klubiga Stoke City. Esimese värava Inglismaa kõrgliigas lõi ta 12. aprillil 2014 mängus Newcastle Unitedi vastu. Pärast viit hooaega Inglismaa kõrgliigas langes ta 2018. aastal Stoke Cityga Inglismaa esiliigasse. Hooaja 2018–19 teises pooles mängis ta laenul Prantsusmaa kõrgliiga klubis Amiens. 2019. aasta juulis siirdus ta Inglismaa kõrgliigaklubisse Burnley, kus mängis kolm hooaega. 2022. aasta septembris liitus ta West Bromwich Albioniga. 2005. aastal võitis Pieters Hollandi kuni 17-aastaste koondisega noorte maailmameistrivõistlustel pronksmedali. 2007. aastal tuli ta Hollandi kuni 21-aastaste koondisega Euroopa omavanuste meistriks. 2008. aasta suveolümpiamängude jalgpalliturniiril osales ta Hollandi olümpiameeskonna koosseisus. Hollandi jalgpallikoondises mängis ta aastatel 2010–2014 kokku 18 korda. PSV Eindhoven KNVB beker: 2011–12 Johan Cruijff Schaal: 2008  Erik Pieters – pildid, videod ja helifailid Wikimedia Commonsis "Albion Sign Dutch Defender Erik Pieters". West Bromwich Albion. Vaadatud 14. septembril 2022.
Leishmania infantum

Leishmania infantum on Kinetoplastea klassi kuuluv algloom, mis põhjustab infantiilset vistseraalset leišmaniaasi eeskätt Vahemere maades ja Ladina-Ameerikas, kus see kannab nime Leishmania chagasi. Metsikud penid ja kodukoerad on organismi peamised peremeesloomad. Liivakärbse liik Lutzomyia longipalpis on peamine vektor haiguse edasikandumisel. https://www.terviseamet.ee/en/node/1744 https://majandus24.postimees.ee/7218697/parasiidid-voivad-koerad-emaste-liivakarbeste-jaoks-ahvatlevalt-lohnama-panna
Pānini

Pānini (sanskriti पाणिनि Pāṇini; arvatavasti 4. sajand eKr) oli India grammatik. Pānini grammatika umbes aastast 350 eKr on üks keeleteaduse tähtteoseid. See sisaldab sanskriti täpse kirjelduse. Töö paistab silma teoreetilise sügavuse ja selgusega. See on võimaldanud kindlaks teha ka teatud tüüpi häälikuseadusi. Grammatika koosneb neljast osast: Aṣṭādhyāyī, umbes 4000 grammatikareeglit (suutrat) Śivasūtra '​d, mis käsitlevad fonoloogiat Dhātupāṭha, mis sisaldab tegusõnajuurte nimekirja Gaṇapāṭha, mis loetleb sõnaklasse.
William Troost-Ekong

William Paul Troost-Ekong (sündinud 1. septembril 1993 Haarlemis) on Hollandis sündinud Nigeeria jalgpallur, kes mängib keskkaitsjana Kreeka kõrgliigaklubis PAOK ja Nigeeria jalgpallikoondises. Noorena kuulus ta Fulhami ja Tottenham Hotspuri akadeemiatesse. Profikarjääri alustas ta Hollandis, debüteerides hooajal 2013–14 Hollandi kõrgliigas FC Groningeni ridades. 2014–2015 mängis ta FC Dordrechtis. 2015. aasta juulis sõlmis ta lepingu Belgia kõrgliigaklubiga Gent. Seejärel läks ta kohe laenule Norra kõrgliigaklubisse Haugesund, kus mängis kuni 2016. aasta lõpuni. Genti meeskonnas mängis ta hooaja 2016–17 teises pooles. Hooajal 2017–2018 mängis Troost-Ekong Türgi kõrgliigaklubis Bursaspor. 2018. aasta augustis liitus ta Itaalia kõrgliigaklubiga Udinese, kus mängis kaks hooaega. 2020. aasta septembris sõlmis ta viieaastase lepingu Inglismaa klubiga Watford. Hooajal 2021/22 mängis ta Watfordiga Inglismaa kõrgliigas. Hooaja 2022/23 teises pooles oli ta Watforist laenul Itaalia kõrgliigaklubis Salernitana. 2023. aasta juulis sõlmis ta kolmeaastase lepingu PAOK-ga. Troost-Ekong mängis Hollandi noortekoondistes, kuid kuulub alates 2015. aastast Nigeeria jalgpallikoondisse. Koondisedebüüt toimus 13. juunil 2015 Aafrika rahvaste karikavõistluste valikmängus Tšaadi vastu. Koondisekarjääri esimese värava lõi ta 28. mail 2018 sõprusmängus Kongo DV vastu. Ta on kuulunud Nigeeria koondisse 2018. aasta maailmameistrivõistlustel ning 2019. ja 2022. aasta Aafrika rahvaste karikavõistlustel. 2016. aasta suveolümpiamängudel võitis ta Nigeeria olümpiameeskonnaga pronksmedali. Tema ema on hollandlanna ja isa Nigeeria päritolu. https://www.transfermarkt.com/william-troost-ekong/profil/spieler/192875 (vaadatud 15.7.2023)
Loiret

Loiret [luar'ee] on jõgi Euroopas. Ta algab allikaist, voolab valdavalt läände ning suubub vasakult Loire'i jõkke.
Stefano Sensi

Stefano Sensi (sündinud 5. augustil 1995 Urbinos) on Itaalia jalgpallur, kes mängib poolkaitsjana Itaalia kõrgliiga klubis Sampdoria ja Itaalia jalgpallikoondises. 2010. aastal liitus ta Cesenaga. Aastatel 2013–2015 mängis ta Cesenast laenul Itaalia tugevuselt kolmanda liiga klubis San Marino. Cesena meeskonnas debüteeris ta hooajal 2015–16 Itaalia esiliigas. 2016. aasta jaanuaris sõlmis ta lepingu Itaalia kõrgliiga klubiga Sassuolo, kuid jäi hooaja lõpuni laenule Cesenasse. 2019. aasta juulis läks ta Sassuolost laenule Milano Internazionalesse, kellega sõlmis 2020. aasta augustis püsiva lepingu. Hooajal 2020–21 tuli ta Internazionalega Itaalia meistriks. 2022. aasta jaanuaris läks ta Internazionalest laenule Sampdoriasse. Itaalia jalgpallikoondises tegi Sensi debüüdi 20. novembril 2018 sõprusmängus Kreeka vastu. Koondisekarjääri esimese värava lõi ta 26. märtsil 2019 EM-i valikmängus Liechtensteini vastu. Milano Internazionale Serie A: 2020–21 Supercoppa Italiana: 2021 UEFA Euroopa Liiga: Teine koht 2019–20
Robin Olsen

Robin Patrick Olsen (sündinud 8. jaanuaril 1990 Malmös) on Rootsi jalgpallur, kes mängib väravavahina Inglismaa Premier League'i klubis Aston Villa ja Rootsi jalgpallikoondises. Ta alustas klubikarjääri Rootsi madalamate liigade klubides. 2012. aastal liitus ta Rootsi kõrgliiga klubiga Malmö FF, kellega tuli seejärel aastatel 2013 ja 2014 Rootsi meistriks. 2014. aastal valiti Olsen Rootsi kõrgliiga hooaja parimaks väravavahiks. 2015. aasta juulis sõlmis ta lepingu Kreeka kõrgliiga klubiga PAOK. Aastatel 2016–2018 mängis ta Taani kõrgliiga klubis København. Hooaegadel 2015–16 ja 2016–17 tuli ta Københavniga Taani meistriks. 2016. aastal valiti Olsen Taani kõrgliiga aasta parimaks väravavahiks. 2018. aasta juulis sõlmis Olsen viieaastase lepingu Itaalia kõrgliiga klubiga Roma. Üleminekusumma oli umbes 12 miljonit eurot. Hooajal 2019–2020 mängis ta laenul Cagliari. 2020. aasta oktoobris läks ta laenule Inglismaa Premier League'i klubisse Everton. Hooaja 2021–22 esimeses pooles oli ta laenul Inglismaa esiliiga klubis Sheffield United. 2022. aasta jaanuaris läks ta laenule Aston Villasse. Rootsi jalgpallikoondises tegi Olsen debüüdi 15. jaanuaril 2015 sõprusmängus Elevandiluuranniku vastu. Ta on kuulunud Rootsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel. Malmö FF Allsvenskan: 2013, 2014 Svenska Supercupen: 2013 København Taani Superligaen: 2015–16, 2016–17 Taani karikas: 2015–16, 2016–17
Jindřichův Hradec

Jindřichův Hradec (saksa keeles Neuhaus) on linn Tšehhis Lõuna-Tšehhi maakonnas, Jindřichův Hradeci ringkonna halduskeskus. Jindřichův Hradec asub Nežárka jõe ääres, Austria piirist 14 km kaugusel, České Budějovicest umbes 42 km idakirdes. Jindřichův Hradecit on esmamainitud 1220. aastal. Linnaõigused on Jindřichův Hradecil olnud vähemalt alates 1293. aastast. Jindřichův Hradeci loss on suuruselt kolmas lossikompleks Tšehhis. Jindřichův Hradeci vanalinn on alates 31. augustist 1961 ajalooline linnakaitsereservaat. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Jindřichův Hradec Místopisy.cz Castle Jindřichův Hradec South Bohemia Jindřichův Hradec : právní ochrana Národní památkový ústav. Památkový katalog. Vaadatud 24. juunil 2023